Erling Lyngen

Erling Lyngen (født 2. oktober 1935 på Lundamo i Horg, nå Melhus kommune, død 3. april 2017 i Tydal kommuneBegravelser/ bisettelser. Adresseavisen 11. april 2017, «Tydal kirke: Erling Lyngen kl 11.00») var en norsk skolemann, kommunal tjenestemann og politiker. 

Han gikk Levanger lærerskole og studerte deretter samfunnsvitenskap ved Universitetet i Oslo. Han var cand.polit. med hovedfag i pedagogikk og grunnfag i matematikk og psykologi fra 1975 og cand.mag. med mellomfag i sosiologi og grunnfag i offentlig rett og 1. avdeling jus fra 1981.

Lyngen arbeidet i skoleverket, blant annet ved Trondheim lærerhøgskole, og ble i 1969 skolesjef i Tydal kommune. Fra 1980 til 1985 var han kommunens rådmann. Lyngen var ordfører i Tydal kommune fra 1988 til 1999, valgt på Bygdefolkets liste. Ved kommunevalget i 1987 fikk Bygdelista 51 % av stemmene, og ved valget i 1991 fikk lista 42,6 % av stemmene. Etter valget i 1999, da det var slutt for Bygdelista, omtalte Dagbladet Lyngen som «landets ukronte bygdelistehøvding». Han har skrevet flere bøker, artikkelsamlingen Annerledeslandet MB-Forlaget 1995, Lykkelig som liten 1993 og Kursleder'n MB-Forlaget 1994. 

Han er gift med Johanna Østby fra Tydal. Hennes brødre Joralf Østby og Ole Bjarne Østby og søster Kari Slungård (født Østby) har også vært ordførere i Tydal.

 Referanser 

 Eksterne lenker 


Kategori:Norske forfattere
Kategori:Ordførere i Tydal
Kategori:Rådmenn
Kategori:Personer fra Melhus kommune